Sog‘liqni saqlash vazirligi yana 28 kishiga koronavirusdan zararlanish tashxisi qo‘yilgani to‘g‘risida xabar berdi. “2020 yil 16 may soat 16:00 holatiga ko‘ra, O‘zbekistonda koronavirus infeksiyasi qayd etilganlar soni 2719 nafarni tashkil qilmoqda”, - deyiladi Sog‘liqni saqlash vazirligi xabarida. 16 may soat 10:00 holatiga ko‘ra, koronavirus infeksiyasi qayd etilganlar 2691 nafarni tashkil qilgandi. Ayni vaqtda koronavirusdan tuzalganlar soni 2195 kishini tashkil qilmoqda, 513 kishi shifoxonalarda davolanmoqda.